Ierdgeast

In ierdgeast, tsjintwurdich soms ek wol oantsjut mei de Ingelske term fae, is yn 'e mytology, de folkloare en yn mearkes en folksferhalen in mytysk wêzen dat it lân bewennet en him dêrmei ûnderskiedt fan lucht- en wettergeasten. Ierdgeasten wurde almeast foarsteld as lytseftige, minskeftige wêzens. Se kinne goed- of boasaardich wêze, en binne faak listich en slûchslim, en net selden ek diefeftich. Se wenje meast yn ôfhandige gebieten, lykas wâlden en bergen, en lizze har gauris ta op it smeien fan metalen (útsein izer en stiel, dêr't se net oer kinne) of op oare ambachten. Soms besitte se grutte skatten oan kostberheden, dy't se ferburgen hâlde yn ûndergrûnske hoalen.

Foarbylden fan ierdgeasten binne:
 banshee
 bûzehappert
 bûzeman of boeman
 drow
 dryade of beamgeast
 dúnater
 dwerch
 dwylljocht
 eardske
 elf
 elfke
 fee
 ghoul of lykgeast
 gnoom
 gremlin healmling
 kabouter
 kilekaan
 kobold
 leperkaan
 nimf
 oark
 oger
 pixie
 reus
 sjamme
 sprite
 trol
 wâlhûn
 wriggert

Kategory:Mytysk wêzen
Kategory:Geast